**טירונש דיבאבה קננה** (באמהרית: **ጥሩነሽ ዲባባ ቀነኒ**; נולדה ב-1 ביוני 1985) היא אתלטית אתיופית, אלופה אולימפית בריצת 5000 מטר (בייג'ינג 2008) ופעמיים ברציפות בריצת 10000 מטר (בייג'ינג 2008 ולונדון 2012), אלופת העולם בעלת 5 מדליות זהב ושיאנית עולם (2008–2020) בריצת 5000 מטר.

ביוגרפיה
--------

דיבאבה נולדה בבקוג'י, מחוז ארסי במרכזה של אתיופיה.

### אלופת עולם

באליפות העולם באתלטיקה שנערכה בפריז, צרפת בשנת 2003 זכתה דיבאבה במדליית זהב בריצת 5000 מטר בתוצאה של 14:51.72 דקות, לפני מרטה דומינגז מספרד (14:52.26 דקות) ואדית מאסאי מקניה (14:52.30 דקות). 

באולימפיאדת אתונה (2004) זכתה דיבאבה במדליית ארד בריצת 5000 מטר בתוצאה 14:51.83 דקות, אחרי בת ארצה מסרט דפאר (14:45.65 דקות) ואיזבלה אוצ'יצ'י מקניה (14:48.19 דקות). 

באליפות העולם באתלטיקה שנערכה בהלסינקי, פינלנד בשנת 2005 זכתה דיבאבה בשתי מדליות זהב, בריצת 5000 מטר בשיא תחרות חדש של 14:38.59 דקות, לפני דפאר (14:39.54 דקות) ואחותה אג'גייהו דיבאבה (14:42.47 דקות) ובכך הגנה על תוארה ובריצת 10000 מטר בתוצאה של 30:24.02 דקות, לפני ברהן אדרה (30:25.41 דקות) ואג'גייהו (30:26.00 דקות). בשתי ריצות אלו, כל המדליות היו של אתיופיה. הסיומת שלה, בריצת 10000 מטר הייתה מדהימה והיא סגרה את ה-400 מטר האחרונים בזמן של 58.33 שניות. 

בשנת 2006 ניצחה דיבאבה ב-5 תחרויות מתוך 6 תחרויות של ליגת הזהב ובשישית סיימה במקום השני ולכן זכתה ב-83,333 $. 

באליפות העולם באתלטיקה שנערכה באוסקה, יפן בשנת 2007 למרות נפילתה של דיבאבה במחצית הדרך בריצת 10000 מטר, היא התגברה וזכתה במדליית זהב בפעם השנייה ברציפות בתוצאה 31:55.41 דקות, לפני אלוואן אביילגסה מטורקיה שהייתה אחת משתי רצות שעצרו, ולבשו נעל שנפלה להן במהלך הריצה (31:59.40 דקות) וקארה גושר מארצות הברית ( 32:02.05 דקות).

### שיאנית עולם

בתחרות ליגת הזהב שנערכה באוסלו, נורווגיה ביוני 2008 קבעה דיבאבה בריצת 5000 מטר שיא עולם חדש של 14:11.15 דקות, שיפור לשיא העולם של בת ארצה מסרט דפאר (14:16.63 דקות).

### אלופה אולימפית

באולימפיאדת בייג'ינג (2008) זכתה דיבאבה בשתי מדליות זהב בריצת 5000 מטר בתוצאה של 15:41.40 דקות, לפני אביילגסה (15:42.74 דקות) ודפאר (15:44.12 דקות) ובריצת 10000 מטר בשיא אולימפי חדש של 29:54.66 דקות, לפני אביילגסה (29:56.34 דקות) ושלן פלנגן מארצות הברית (30:22.22 דקות).

בתחרות שנערכה בלונדון, בריטניה ביולי 2009 קבעה דיבאבה את תוצאת השנה בעולם (14:33.65 דקות). לרוע מזלה פציעה מנעה ממנה להשתתף באליפות העולם באתלטיקה 2009 שנערכה בברלין, גרמניה חודשיים לאחר מכן.

באולימפיאדת לונדון (2012) זכתה דיבאבה בשתי מדליות, זהב וארד. מדליית זהב, בריצת 10000 מטר בפעם השנייה ברציפות בתוצאה של 30:20.75 דקות, לפני הקנייתיות סאלי קיפייגו (30:26.37 דקות) וויויאן צ'רויוט (30:30.44 דקות). מדליית ארד בריצת 5000 מטר בתוצאה של 15:05.15 דקות, אחרי מסרט דפאר (15:04.25 דקות) וויויאן צ'רויוט (15:04.73 דקות ) ולא הצליחה להגן בריצה זו על תוארה. 

באליפות העולם שנערכת במוסקבה שברוסיה באוגוסט 2013 זכתה דיבאבה במדליית זהב, בריצת 10000 מטר בתוצאה של 30:43.34 שניות, לפני גלאדיס צ'רונו
מקניה (30:45.17 דקות) ובת ארצה בלאיינש אוליירה (30:46.98 דקות).

באולימפיאדת ריו דה ז'ניירו (2016) זכתה דיבאבה במדליית ארד בריצת ה-10000 מטר בשיא אישי חדש של 29:42:56 דקות, אחרי אלמז איינה שקבעה שיא עולם חדש של 29:17.45 דקות וויויאן צ'רויוט שקבעה שיא קניה חדש של 29:32.53 דקות ולא הצליחה להגן על תוארה הכפול.

חייה האישיים
------------

דיבאבה נשואה לסילשי סיהינה, פעמיים סגן אלוף אולימפי בריצת 10000 מטר (אתונה 2004 ובייג'ינג 2008). אחותה הבוגרת, אג'גייהו דיבאבה, אף היא סגנית אלופה אולימפית בריצת 10000 מטר (אתונה 2004). אחותה הצעירה גנזבה דיבאבה היא שיאנית העולם בריצת 1500 מטר.

שיאים אישיים
------------

### אצטדיון

* ריצת 3000 מטר: 8:29.55 דקות
* ריצת 5000 מטר: 14:11.15 דקות (2008), שיא עולם בעבר
* ריצת 10000 מטר: 29:42:56 דקות (2016)
* ריצת 15 ק"מ (כביש): 46:28 דקות, **שיא עולם**

### אולם

* ריצת 3000 מטר: 8:33.37 דקות
* ריצת 5000 מטר: 14:27.42 דקות

קישורים חיצוניים
----------------

ויקישיתוף מדיה וקבצים בנושא **טירונש דיבאבה** בוויקישיתוף
* טירונש דיבאבה, ברשת החברתית טוויטר
* טירונש דיבאבה, באתר הוועד האולימפי הבין-לאומי
* טירונש דיבאבה, באתר olympedia.org
* טירונש דיבאבה, באתר התאחדות האתלטיקה הבין-לאומית
* טירונש דיבאבה, באתר ליגת היהלום
* טירונש דיבאבה, באתר Track and Field (נשים)
* טירונש דיבאבה, באתר אנציקלופדיה בריטניקה (באנגלית)

|  אלופות אולימפיות - ריצת 3,000 מטרים וריצת 5,000 מטרים |
| --- |
| ריצת 3000 מטר | (1984): מריצ'יקה פויקה רומניהרומניה • (1988): טטיאנה סמולנקו-דורובסקיך ברית המועצותברית המועצות • (1992): ילנה רומנובה ברית המועצותברית המועצות |
| ריצת 5000 מטר | (1996): ואנג ז'ונגחיה הרפובליקה העממית של סיןהרפובליקה העממית של סין • (2000): גבריאלה סאבו רומניהרומניה • (2004): מסרט דפאר אתיופיהאתיופיה • (2008): טירונש דיבאבה אתיופיהאתיופיה • (2012): מסרט דפאר אתיופיהאתיופיה • (2016): ויויאן צ'רויוט קניהקניה • (2020): סיפאן חסן הולנדהולנד |

|  אלופות אולימפיות - ריצת 10,000 מטרים |
| --- |
| 

|  |
| --- |
| (1988): אולגה בונדרנקו ברית המועצותברית המועצות • (1992): דררטו טולו אתיופיהאתיופיה • (1996): פרננדה ריביירו פורטוגלפורטוגל • (2000): דררטו טולו אתיופיהאתיופיה • (2004): סינג הוינה הרפובליקה העממית של סיןהרפובליקה העממית של סין • (2008): טירונש דיבאבה אתיופיהאתיופיה • (2012): טירונש דיבאבה אתיופיהאתיופיה • (2016): אלמז איינה אתיופיהאתיופיה • (2020): סיפאן חסן הולנדהולנד |

 |

| אלופות עולם באתלטיקה – ריצת 3,000 מטר וריצת 5,000 מטר |
| --- |
| ריצת 3,000 מטר | 1983: מארי דקר ארצות הבריתארצות הברית • 1987: טטיאנה דורובסקיך ברית המועצותברית המועצות • 1991: טטיאנה דורובסקיך ברית המועצותברית המועצות • 1993: קו יונשיאה הרפובליקה העממית של סיןהרפובליקה העממית של סין |  |
| ריצת 5,000 מטר | 1995: סוניה או'סאליבן אירלנדאירלנד • 1997: גבריאלה סאבו רומניהרומניה • 1999: גבריאלה סאבו רומניהרומניה • 2001: אולגה יגורובה רוסיהרוסיה • 2003: טירונש דיבאבה אתיופיהאתיופיה • 2005: טירונש דיבאבה אתיופיהאתיופיה • 2007: מסרט דפאר אתיופיהאתיופיה • 2009: ויויאן צ'רויוט קניהקניה • 2011: ויויאן צ'רויוט קניהקניה • 2013: מסרט דפאר אתיופיהאתיופיה • 2015: אלמז איינה אתיופיהאתיופיה • 2017: הלן אובירי קניהקניה • 2019: הלן אובירי קניהקניה |

| אלופות עולם באתלטיקה – ריצת 10,000 מטר |
| --- |
| 

|  |  |
| --- | --- |
| 1987: אינגריד כריסטיאנסן נורווגיהנורווגיה • 1991: ליז מק'קולגן בריטניהבריטניה • 1993: וואנג זונקסיה הרפובליקה העממית של סיןהרפובליקה העממית של סין • 1995: פרננדה ריביירו פורטוגלפורטוגל • 1997: סאלי ברסוסיו קניהקניה • 1999: גטה וומי אתיופיהאתיופיה • 2001: דררטו טולו אתיופיהאתיופיה • 2003: ברהאן אדרה אתיופיהאתיופיה • 2005: טירונש דיבאבה אתיופיהאתיופיה • 2007: טירונש דיבאבה אתיופיהאתיופיה • 2009: לינט צ'פקוומואי מסאי אתיופיהאתיופיה • 2011: ויויאן צ'רויוט קניהקניה • 2013: טירונש דיבאבה אתיופיהאתיופיה • 2015: ויויאן צ'רויוט קניהקניה • 2017: אלמז איינה אתיופיהאתיופיה • 2019: סיפאן חסן הולנדהולנד |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 181712

 |